Добри Жотев
Омайниче

chitanka.info

… И станаха изричаните думи

не думи,

а заклинания!

И станаха пътуваните пътища

не пътища,

а откровения!

И стана разгорялата се есен

не есен,

а есента на всички есени!…

О, Господи, бих искал да те има,

за да ни кажеш, че наистина

от всички светли чудеса

най-светлото

е чудото — любов!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.